Document ID: /roh_data/filtered/fineweb-2-filterrobots_roh.jsonl.gz/32533

Ch' i na vegn betg simpel en segunda liga, quai san tant ils giugaders sco era il trenader e president dil club da ballape da Domat, Walter Frizzoni. Surtut el, ch'è gia dapi onns a la lingia da l' equipa da Domat. Ma tuttina è la finamira betg da simplamain restar en la segunda liga, mabain da sa rangar entamez la tabella. Ina finamira pulit auta, ma il trenader e persvadì che sia equipa e pronta per quella sfida.
7 novs giugaders
La gronda part dil cader stat vinavant a disposiziun. Vitiers vegnan 7 novs giugaders. Tranter auter Pierin Frizzoni, il figl dal trenader Walter Frizzoni. El ha dà fin uss tar diversas equipas a Turitg e conturn en l'emprima liga e vegn a rinforzar il champ central.
L'emprim gieu da la stagiun dat Domat sonda saira, ils 19 d'avust da las 16:00 a chasa cunter la segunda equipa dil club da ballape da Vaduz.
RR actualitad 07:00